Barutwa ba ga Jesu ba ne ba ntse ba rera dikgang tsa Bogosi jwa Modimo mo Bajudeng le mo Basamareeng fela. Jaanong moengele o ne a bonala mo monneng mongwe yo o bidiwang Korenelio, yo o neng a boifa Modimo e bile e le molaodi wa masole a Roma, mme a mmolelela gore a ye go bitsa moaposetoloi Petere. Petere yo o neng a na le batho ba bangwe o ne a rerela Korenelio le ba ntlo ya gagwe. Fa Petere a ntse a bua, moya o o boitshepo o ne wa tshololelwa badumedi bao ba Baditšhaba, mme moaposetoloi Petere o ne a laela gore ba kolobediwe mo leineng la ga Jesu. Jaanong batho ba ditšhaba tsotlhe ba ne ba ka bona botshelo jo bo sa khutleng. Phuthego e ne e ipaakanyeditse go rera dikgang tse di molemo le kwa mafelong a a kgakala. Tiragatso: Bogosi jwa Modimo bo tla fedisa mofuta mongwe le mongwe fela wa malwetse le makoa. Difofu di tla bona mme bosusu ba tla utlwa le go bua. Le ka motlha batho ba ka se tlhole ba tlhoka melemo, dikokelo kgotsa dingaka.